Avviż Legali Importanti

|

52007PC0705

Proposta għal regolament tal-Kunsill li jintroduċi l-preferenzi awtonomi għall-kummerċ fil-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KE  /* KUMM/2007/0705 finali - ACC 2007/0245 */

	[pic] | KUMMISSJONI TAL-KOMUNITAJIET EWROPEJ |Brussel 14.11.2007KUMM(2007) 705 finali2007/0245 (ACC)Proposta għalREGOLAMENT TAL-KUNSILLli jintroduċi l-preferenzi awtonomi għall-kummerċ fil-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KE(preżentata mill-Kummissjoni)MEMORANDUM TA' SPJEGAZZJONIFil-Pjan ta' Azzjoni tal-Politika Ewropea tal-Ġirien (il-Pjan ta' Azzjoni PEĠ) għall-Moldova li ntlaħaq qbil dwaru fl-2005, l-UE impenjat ruħha li tikkunsidra l-possibbiltà li tagħti lill-Moldova Preferenzi Awtonomi għall-Kummerċ (ATPs) addizzjonali, sakemm il-Moldova ttejjeb sostanzjalment is-sistema tagħha tal-kontrolli u ċ-ċertifikazzjoni ta' l-oriġini tal-merkanzija.Ir-raġuni ewlenija għall-inklużjoni ta' dan l-impenn fil-Pjan ta' Azzjoni kienet li l-Moldova hija l-ifqar pajjiż fil-kontinent Ewropew u biex il-Moldova tiġi offruta aċċess imtejjeb għas-suq ta' l-UE li jappoġġa l-iżvilupp ta' l-ekonomija tagħha permezz ta' żieda fir-rendiment ta' l-esportazzjoni. Aktar minn hekk kien ċar li d-dħul fin-negozjati dwar Ftehim ta' Kummerċ Ħieles mal-Moldova mhix għażla għall-Moldova minħabba li m'għandhiex saħħa kompetittiva biex tieħu fuqha obbligi reċiproċi ta' arrangament simili ma' l-UE.Fl-2006 il-Moldova rriformat il-leġiżlazzjoni doganali tagħha u laħqet livell sodisfaċenti ta' implimentazzjoni tal-leġiżlazzjoni l-ġdida fil-bidu ta' l-2007.Sad-dħul tar-Rumanija fl-Unjoni Ewropea fl-1 ta' Jannar 2007, il-Moldova kellha reġim tal-kummerċ mar-Rumanija. Filwaqt li b'mod ġenerali l-effett fuq l-2007 tat-tkabbir kien negliġibbli għall-Moldova, kellu impatt negattiv fuq ftit mill-prodotti ta' esportazzjoni ewlenin tal-Moldova.Spjegazzjoni tad-dispożizzjonijietIl-proposta preżenti tipprovdi għal dazju u kwota ta' aċċess ħieles għas-swieq ta' l-UE għall-prodotti kollha li joriġinaw fil-Moldova, ħlief għal ċertu prodotti agrikoli li għalihom jingħataw konċessjonijiet limitati fil-forma ta' eżenjoni mid-dazji doganali fi ħdan il-limitu tal-kwoti tat-tariffa jew tnaqqis tad-dazji doganali.Il-prodotti agrikoli li għalihom huma previsti konċessjonijiet limitati huma dawk li bħalissa huma soġġetti għal riformi sinifikanti fis-suq intern u li huma kkunsidrati bħala prodotti sensittivi fis-suq ta' l-UE. Il-metodoloġija użata għad-determinazzjoni tad-daqs tal-kwoti tat-tariffa kienet ibbażata fuq l-aqwa rendiment ta' l-esportazzjoni tal-Moldova fis-snin 2004 sa 2006, b'żidiet lineari fis-sena li jikkorrespondu ma' żidiet potenzjali fil-produzzjoni u l-kapaċità ta' l-esportazzjoni tal-Moldova sa l-2012.Bħalissa l-Moldova ma tissodisfax l-istandards sanitarji u fitosanitarji (SPS) applikabbli għall-prodotti tal-laħam u tal-ħalib, u għal dan ir-raġuni ma tesportax dawn il-prodotti lejn l-UE. Għalhekk, il-kwoti tat-tariffa għall-prodotti tal-laħam u l-ħalib kienu bażati fuq konċessjonijiet simili mogħtija lil pajjiżi terzi oħra u stmati mal-kapaċità massima ta' l-esportazzjoni tal-Moldova sas-sena 2012. Minkejja n-nuqqas ta' l-esportazzjonijiet għalissa, intqies importanti li jiġu stabbiliti kwoti għal dawn il-prodotti biex il-Moldova tiġi nkuraġġita tkompli taħdem lejn it-twettiq tal-kriterji relevanti ta' l-SPS.Il-proposta tinkludi wkoll dispożizzjonijiet fuq is-sospensjoni temporanja tal-preferenzi f'każ ta' frodi, irregolaritajiet u nuqqas ta' konformità mar-regoli ta' l-oriġini tal-prodotti u l-proċeduri relatati, jew ma' kull kundizzjoni oħra stabbilita fir-Regolament propost. Dan jinkludi wkoll salvagwardji f'każ li prodotti li joriġinaw fil-Moldova jikkawżaw jew jheddu li jikkawżaw, diffikultajiet serji għall-produtturi tal-Komunità. Finalment, din tevita konverġenza ma' preferenzi fil-kummerċ ma' sistema ġeneralizzata ta' l-UE għall-preferezi.L-implikazzjonijiet għall-baġitIr-Regolament proposta ma jġibx spejjeż għall-baġit tal-KE. Minħabba li l-livell ġenerali ta' l-importazzjonijiet mill-Moldova huwa biss 0.03% ta' l-importazzjonijiet kollha tal-Komunità, aktar ftuħ tas-suq mhux mistenni li joħloq effetti negattivi għall-Komunità. Bħalissa 86% ta’ l-importazzjonijiet kollha mill-Moldova jidħlu fl-UE mingħajr dazju u huwa stmat li jekk il-preferenzi addizzjonali jingħataw lill-Moldova, t-telf tad-dħul tad-dazju annwali jkun ta’ €1.5 miljun.2007/0245 (ACC)Proposta għalREGOLAMENT TAL-KUNSILLli jintr oduċi l-preferenzi awtonomi għall-kummerċ fil-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KEIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,Wara li kkunsidra l-proposta mill-Kummissjoni,Billi:1.  Ir-relazzjoni bejn l-Unjoni Ewropea (UE) u l-Moldova tibni fuq il-Ftehim ta’ Kooperazzjoni u Sħubija li daħal fis-seħħ fl-1 ta’ Lulju 1998[1]. Wieħed mill-għanijiet ewlenin tiegħu huwa li jippromwovi l-kummerċ u l-investiment u relazzjonijiet ekonomiċi tajba bejn il-Partijiet u biex irawwem żvilupp ekonomiku sostenibbli.2.  Fil-Pjan ta' Azzjoni tal-Politika Ewropea tal-Ġirien (il-Pjan ta' Azzjoni PEĠ) għall-Moldova li ntlaħaq qbil dwaru fl-2005, l-UE impenjat ruħha li tikkunsidra l-possibbiltà li tagħti lill-Moldova Preferenzi Awtonomi tal-Kummerċ (ATPs) addizzjonali, sakemm il-Moldova ttejjeb sostanzjalment is-sistema tagħha tal-kontrolli u ċ-ċertifikazzjoni ta' l-oriġini tal-merkanzija. Fl-2006 il-Moldova irriformat il-leġiżlazzjoni doganali tagħha u laħqet livell sodisfaċenti ta' implimentazzjoni tal-leġiżlazzjoni l-ġdida fil-bidu ta' l-2007.3.  Sad-dħul tal-Rumanija fl-Unjoni Ewropea fl-1 ta' Jannar 2007, il-Moldova kellha reġim ta’ kummerċ ħieles mar-Rumanija. B'mod ġenerali l-effett tat-tkabbir ta’ l-2007 kien negliġibbli għall-Moldova, imma kellu impatt negattiv fuq ftit mill-prodotti ta' esportazzjoni ewlenin tal-Moldova.4.  Skond id-Deċiżjoni tal-Kummissjoni 2005/924/KE tal-21 ta’ Diċembru 2005[2], il-Moldova diġà tibbenefika minn arranġament speċjali ta’ inċentivi għall-iżvilupp sostenibbli u governanza tajba (il-GSP+) previst fir-Regolament tal-Kunsill (KE) Nru 980/2005 tas-27 ta’ Lulju 2005 li japplika għal skema ta’ preferenzi ġeneralizzati tat-tariffi[3] (GSPs).5.  Il-livell ġenerali ta’ l-importazzjonijiet mill-Moldova huwa biss 0.03% ta’ l-importazzjonijiet kollha tal-Komunità. Aktar ftuħ fis-suq huwa mistenni li jappoġġa l-iżvilupp ta’ l-ekonomija tal-Moldova permezz ta’ żieda fir-rendiment ta’ l-esportazzjoni filwaqt li ma joħloqx effetti negattivi għall-Komunità.6.  Huwa għalhekk adatt li jiġu estiżi l-preferenzi awtonomi għall-kummerċ għall-Moldova billi jitneħħew il-bqija tal-limiti tat-tariffi għall-prodotti industrijali u billi jittejjeb l-aċċess tas-suq tal-Komunità għall-prodotti agrikoli.7.  Skond il-Pjan ta’ Azzjoni ta’ l-ENP, il-livell ta' ambizzjoni tar-relazzjoni UE-Moldova jiddependi fuq il-grad ta' l-impenn tal-Moldova għall-valuri komuni kif ukoll il-kapaċità tagħha li timplimenta prijoritajiet maqbula b'mod konġunt, inkluż li tkun lesta li tidħol f'riformi ekonomiċi effettivi. Aktar minn hekk, permezz tal-benefiċċji mill-preferenzi addizzjonali tarriffarji taħt ir-reġim tal-GSPs, il-Moldova ssodisfat il-kundizzjonijiet għar-ratifika u l-implimentazzjoni effettiva ewlenija tal-konvenzjoni internazzjonali dwar id-drittijiet tal-bniedem u tax-xogħol, il-ħarsien ta' l-ambjent u governanza tajba. Biex jiġi żgurat li l-Moldova żżomm il-livell ta' progress li tkun kisbet, l-għoti ta' preferenzi awtonomi għall-kummerċ addizzjonali se jkun soġġett għat-tkomplija ta’ l-implimentazzjoni u konformità mal-prijorità u l-kundizzjonijiet stabbiliti fil-Pjan ta’ Azzjoni ENP u l-arranġament speċjali ta’ inċentivi għall-iżvilupp sostenibbli u governanza tajba, il-GSP+.8.  B’żieda ma' dan, il-jedd għall-benefiċċji mill-preferenzi awtonomi għall-kummerċ huma fuq kundizzjoni li l-Moldova tikkonforma mar-regoli relevanti ta’ l-oriġini tal-prodotti u l-proċeduri relatati kif ukoll l-involviment f’kooperazzjoni amministrattiva effettiva mal-Komunità sabiex jitnaqqas ir-riskju ta’ frodi.9.  Ir-raġunijiet għas-sospensjoni temporanja tal-preferenzi għandha tinkludi vjolazzjonijiet serji u sistematiċi tal-kundizzjonijiet għall-intitolament għall-arranġamenti preferenzjali, frodi jew nuqqas ta' provvediment ta' kooperazzjoni amministrattiva għall-verifika ta' l-oriġini ta' l-oġġetti u nuqqas mill-Moldova li turi li kompliet l-ingaġġ għall-implimentazzjoni tal-prijoritajiet stabbiliti fil-Pjan ta' Azzjoni ENP u l-konvenzjonijiet elenkati fl-Anness II.10.  Huwa neċessarju li tiġi prevista introduzzjoni mill-ġdid tad-dazji tat-Tariffi Komuni Doganali ta’ kull prodott li jikkawża, jew li jhedded li jikkawża diffikultajiet serji għal produttur tal-Komunità ta’ prodotti simili jew li jikkompetu direttament, soġġetta għal investigazzjoni mill-Kummissjoni.11.  Għall-għanijiet tad-definizzjoni tal-kunċett ta’ l-oriġini tal-prodotti, ċertifikazzjoni ta’ l-oriġini u proċeduri amministrattivi ta’ kooperazzjoni, se japplika t-Titolu IV, Kapitolu 2, Taqsima 2 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/2 li jistabbilixxi l-Kodiċi Doganali tal-Komunità[4],12.  Għall-fini ta' razzjonalizzazzjoni u simplifikazzjoni, hu xieraq li jiġi provdut li l-Kummissjoni tista’, wara li tikkonsulta l-Kumitat tal-Kodiċi Doganali u mingħajr preġudizzju għall-proċeduri speċifiċi li jinsabu f'dan ir-Regolament, tagħmel it-tibdiliet meħtieġa u l-emendi tekniċi meħtieġa skond dan ir-Regolament.13.  Il-miżuri meħtieġa għall-implementazzjoni ta' dan ir-Regolament għandhom ikunu adottati b'konformità mad-Deċiżjoni tal-Kunsill 1999/468/KE tat-28 ta Ġunju 1999 li tistabbilixxi l-proċeduri għall-eżerċitar tal-poteri implementattivi konferiti fuq il-Kummisjoni[5].14.  L-introduzzjoni tal-miżuri proposti għall-prodotti li joriġinaw fil-Moldova se jagħmlu l-inklużjoni tal-Moldova fl-iskema tal-Komunità tal-preferenzi ġenerali tat-tariffi superfluwa. Huwa għalhekk xieraq li l-Moldova titneħħa mil-lista ta’ benefiċjarji tar-Regolament tal-Kunsill (KE) Nru 980/2005 tas-27 ta’ Ġunju 2005 u mil-lista ta’ pajjiżi benefiċjarji li jikkwalifikaw għall-arranġamenti speċjali ta’ inċentivi għall-iżvilupp sostenibbli u governanza tajba fid-Deċiżjoni 2005/924/KE.15.  Dawk l-arranġamenti ta' importazzjoni għandhom jiġu mġedda abbażi tal-kondizzjonijiet magħmula mill-Kunsill u fid-dawl ta' l-esperjenza miksuba fl-għoti ta' dawn l-arranġamenti skond dan ir-Regolament. Hu għalhekk xieraq li l-perjodu għal dawn l-arranġamenti ikun limitat sal-31 ta' Diċembru 2012.ADOTTA DAN IR-REGOLAMENT:Artikolu 1Arranġamenti preferenzjali16.  Il-prodotti li joriġinaw fil-Moldova, apparti dawk inklużi fit-tabelli 1 u 2 fl-Anness I, għandhom jiġu aċċettati fil-Komunità mingħajr resistrizzjonijiet kwantitattivi jew miżuri li jkollhom effett ekwivalenti u b’eżenzjoni għad-dazji u ħlasijiet li jkollhom l-istess effett.17.  Il-prodotti li joriġinaw fil-Moldova u huma inklużi fl-Anness I għandhom ikunu aċċettati biex jiġu importati fil-Komunità soġġetti għal dispożizzjonijiet speċjali stabbiliti fl-Artikolu 3.Artikolu 2Kondizzjonijiet ta’ intitolament għall-arranġamenti preferenzjali18.  Eliġibilità għall-arranġamenti preferenzjali introdotti permezz ta' l-Artikolu 1 għandhom ikunu suġġetti għal:(a) konformità mar-regoli ta’ l-oriġini tal-prodotti u l-proċeduri relatati magħhom kif previst fit-Titolu IV, Kapitolu 2, taqsima 2 tar-Regolament (KEE) Nru 2454/93;(b) konformità mal-metodi u l-kooperazzjoni amministrattiva kif previst fl-Artikoli 121 u 122 tar-Regolament (KEE) Nru 2454/93;(c) l-involviment tal-Moldova f'koperazzjoni amministrattiva effettiva mal-Komunità sabiex jiġi evitat kull riskju ta' frodi;(d) astensjoni tal-Moldova milli tintroduċi dazji ġodda jew ħlasijiet li jkollhom effett ekwivalenti u restrizzjonijiet kwantitattivi ġodda jew miżuri li jkollhom effett ekwivalenti daqs importazzjonijiet li joriġinaw fil-Komunità jew milli jiżdiedu livelli eżistenti ta' dazji jew ħlasijiet jew milli jiġu introdotti xi restrizzjonijiet oħra mid-data tad-dħul fis-seħħ ta' dan ir-Regolament;(e) tkomplija fil-kooperazzjoni tal-Moldova bl-implimentazzjoni tal-prijoritajiet stabbilti fil-Pjan ta’ Azzjoni ENP għall-Moldova ta’ l-2005, b’mod partikolari fir-rigward ta’ riformi ekonomiċi effettivi; u(f) li l-Moldova żżomm ir-ratifika u l-implimentazzjoni effettiva tal-konvenzjonijiet elenkati fl-Anness II u li taċċetta monitoraġġ regolari u tirrevedi r-rekord tagħha ta’ implimentazzjoni skond id-dispożizzjonijiet ta’ implimentazzjoni tal-konvenzjonijiet li rratifikat.19.  Il-Kummissjoni se tkompli tirrivedi l-istatus tar-ratifika u l-implimentazzjoni effettiva tal-konvenzjonijiet relevanti msemmija fil-paragrafu 1(e).20.  Fl-eventwalità ta’ non-konformità mal-kundizzjonijiet stabbiliti fil-paragrafu 1, il-Kommissjoni tista’ skond l-Artikolu 10 ta’ dan ir-Regolament, tieħu miżuri biex tissospendi l-arranġamenti previsti fl-Artikolu 1.Artikolu 3Kwoti tat-tariffi u limiti tal-prezzijiet għal ċertu prodotti agrikoli1. Prodotti elenkati fir-Tabella 1 ta’ l-Anness I għandhom ikunu aċċettati għall-importazzjoni fil-Komunità b’eżenzjonijiet għad-dazji doganali fi ħdan il-limiti tal-kwoti tat-tariffi kif stabbiliti f’din it-tabella.2. Prodotti elenkati fit-Tabella 2 ta’ l-Anness I għandhom ikunu aċċettati għall-importazzjoni fil-Komunità b’eżenzjoni tal-komponent ad valorem tad-dazju ta’ l-importazzjoni.3. Minkejja dispożizzjonijiet oħra ta’ dan ir-Regolament, b’mod partikolari l-Artikolu 10, jekk l-importazzjonijiet ta’ prodotti agrikoli jikkawżaw tfixkil serju għas-swieq tal-Komunità u l-mekkaniżmi regolatorji tagħha, il-Kummissjoni tista’ tieħu l-miżuri adatti skond il-proċedura stabbilità fil-liġi tal-Komunità applikabbli għall-prodotti in kwestjoni.Artikolu 4Implimentazzjoni tal-kwota tat-tariffi għall-prodotti tal-ħalibIr-regoli dettaljati għall-implimentazzjoni tal-kwoti tat-tariffi għat-titoli 0401 sa 0406 għandhom ikunu determinati mill-Kummissjoni skond il-proċedura msemmija fl-Artikolu 42 tar-Regolament (KE) Nru 1255/1999 dwar l-organizzazzjoni komuni tas-suq tal-ħalib u l-prodotti tal-ħalib[6].Artikolu 5Amministrazzjoni ta' kwoti tariffarjiIl-kwoti tariffarji msemmija fl-Artikolu 3(1) u elenkati fl-Anness I, apparti kwota tariffarja għall-prodotti tal-ħalib imsemmija fl-Artikolu 4, għandhom ikunu amministrati mill-Kummissjoni skond l-Artikoli 308a, 308b u 308c tar-Regolament (KEE) Nru 2454/93.Artikolu 6Aċċess għal kwoti tariffarjiL-Istati Membri għandhom jassiguraw li l-importaturi jkollhom aċċess ugwali u mhux interrott għal kwoti tariffarji għat-tul ta' perjodu sakemm il-bilanċ tal-volum tal-kwota rilevanti jippermetti.Artikolu 7Għoti ta' poteriIl-Kummissjoni għandha, skond il-proċedura msemmija fl-Artikolu 8(2), tadotta d-dispożizzjonijiet meħtieġa għall-applikazzjoni ta' dan ir-Regolament, minbarra dawk imsemmija fl-Artikolu 4, notevolment:(a) emendi u aġġustamenti meħtieġa wara li saru l-emendi għall-kodiċi ta' Nomenklatura Magħquda u s-suddiviżjonijiet tat-TARIC;(b) aġġustamenti meħtieġa wara konklużjoni ta’ ftehimiet oħra bejn il-Komunità u l-Moldova.Artikolu 8Kumitat ta' Ġestjoni1. Il-Kummissjoni għandha tkun megħjuna mill-Kumitat tal-Kodiċi tad-Dwana istitwit bl-Artikolu 248a tar-Regolament tal-Kunsill (KEE) Nru 2913/92[7].2. Meta jsir riferiment għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/EC. Il-perjodu indikat fl-Artikolu 4(3) tad-Deċiżjoni 999/468/KE għandu jkun ta' xahar.Artikolu 9Il-kooperazzjoniL-Istati Membri u l-Kummissjoni għandhom jikkoperaw bis-sħiħ sabiex jassiguraw li dan ir-Regolament, u b'mod partikolari d-dispożizzjonijiet stabbiliti fl-Artikolu 10(1), jkunu mħarsa.Artikolu 10Sospensjoni temporanja1. Fejn il-Kummissjoni ssib li hemm biżżejjed evidenza ta’ frodi, irregolaritajiet jew nuqqas sistematiku mill-Moldova ta’ konformità jew ta’ żgurar ta’ konformità mar-regoli ta’ l-oriġini tal-prodotti u l-proċeduri relatati magħhom u biex tipprovdi kooperazzjoni amministrattiva kif imsemmi fl-Artikolu 2(1), jew nuqqas ta’ konformità ma' xi waħda mill-kundizzjonijiet l-oħra definiti fl-Artikolu 2(1), tista’ tieħu l-miżuri biex tissospendi kompletament jew parti mill-arranġamenti preferenzjali previsti f’dan ir-Regolament għal perjodu ta’ mhux aktar minn sitt xhur, sakemm l-ewwel tkun:(a) infurmat lill-Kumitat;(b) sejħet lill-Istati Membri biex jieħdu dawk il-miżuri ta' prekawzjoni li jkunu meħtieġa sabiex jiġu salvagwardjati l-interessi finanzjarji tal-Komunità u/jew sabiex tassigura konformità mill-Moldova ma’ l-Artikolu 2(1);(c) ippubblikat avviż fil- Ġurnal Uffiċjali ta’ l-Unjoni Ewropea fejn igħid li jkun hemm raġunijiet għal dubji raġjonevoli għall-applikazzjoni ta' l-arranġamenti preferenzjali u/jew konformità ma’ l-Artikolu 2(1) mill-Moldova li jista’ jqajjem il-kwistjoni tal-jedd tagħha sabiex tkompli tgawdi l-benefiċċji mogħtija permezz ta' dan ir-Regolament;(d) tkun informat lill-Moldova b’kull deċiżjoni li tkun ħadet skond dan il-paragrafu, qabel ma’ dan isir effettiv.2. Stat Membru jista’ jirreferi d-deċiżjoni tal-Kummissjoni lill-Kunsill fi żmien 10 ijiem. Il-Kunsill, li jaġixxi b'maġġoranza kwalifikata, jista’ jieħu deċiżjoni differenti fi żmien 30 jum.3. Ma' l-għeluq tal-perjodu ta' sospensjoni, il-Kummissjoni għandha tiddeċiedi jew li ttemm il-miżura ta' sospensjoni proviżorja wara konsultazzjoni mal-Kumitat jew li testendi l-miżura ta' sospensjoni skond il-proċedura li tinsab fil-paragrafu 1.4. L-Istati Membri għandhom jikkomunikaw lill-Kummissjoni l-informazzjoni kollha relevanti li tista’ tiġġustifika s-sospensjoni tal-preferenzi jew l-estensjoni tagħhom.Artikolu 11Klawsola ta' salvagwardja1. Meta prodott li joriġina fil-Moldova huwa importat fuq termini li jikkawżaw, jew jheddu li jikkawżaw, diffikultajiet serji għal produttur tal-Komunità għal prodotti simili jew li jikkompetu direttament, id-dazji tat-Tariffi Doganali Komuni fuq dak il-prodott jista' jerġgħu jiġu introdotti f'kull ħin mill-Kunsill li jaġixxi fuq proposta mill-Kummissjoni.2. Fuq talba ta' Stat Membru jew inizjattiva tal-Kummissjoni, il-Kummissjoni għandha tieħu deċiżjoni formali biex tibda investigazzjoni fi ħdan perjodu ta' żmien raġonevoli. Fejn il-Kummissjoni tiddeċiedi li tagħti bidu għal investigazzjoni, għandha tippubblika avviż fil- Ġurnal Uffiċjali ta' l-Unjoni Ewropea li jħabbar l-investigazzjoni. In-notifika għandha tipprovdi sommarju ta' l-informazzjoni li tasal u tiddikjara kull informazzjoni relevanti li għandha tintbagħat lill-Kummissjoni. Għandha tispeċifika il-perjodu, li m'għandux jaqbeż l-4 xhur mid-data tal-pubblikazzjoni tan-notifika, li fih il-partijiet interessati għandhom jikkomunikaw l-opinjonijiet tagħhom bil-miktub.3. Il-Kummissjoni għandha tfittex l-informazzjoni kollha li tqis meħtieġa u tista' tivverifika l-informazzjoni li taslilha mal-Moldova u kull sors rilevanti ieħor. Tista' tiġi megħjuna mill-uffiċjali ta' l-Istati Membri li fit-territorju tagħhom tista' ssir il-verifika, jekk dak l-Istat Membru jitlob dan.4. Meta teżamina jekk hemmx diffikoltajiet serji, il-Kummissjoni għandha tikkunsidra, inter alia , il-fatturi li ġejjin, dwar il-produtturi tal-Komunità fejn l-informazzjoni hija disponibbli:-  sehem mis-suq,-  produzzjoni,-  stokk,-  kapaċità tal-produzzjoni,-  kapaċità ta' l-użu,-  impjieg,-  importazzjonijiet,-  prezzijiet.5. L-investigazzjoni għandha titlesta fi żmien 6 xhur wara l-pubblikazzjoni tan-notifika msemmija fil-paragrafu 2. Il-Kummissjoni tista', f'każ ta' ċirkostanzi eċċezzjonali u wara li tikkonsulta l-Kumitat, testendi dan il-perjodu skond il-proċedura msemmija fl-Artikolu 8(2).6. Il-Kummissjoni għandha tieħu d-deċiżjoni fi żmien 3 xhur, skond il-proċedura msemmija fl-Artikolu 8 (2). Deċiżjoni simili għandha tidħol fis-seħħ fi żmien xahar mill-pubblikazzjoni tagħhha.7. Fejn ikun hemm ċirkostanzi eċċezzjonali li jeħtieġu azzjoni immedjata għal investigazzjoni, il-Kummissjoni tista', wara li tinforma l-Kumitat, tieħu l-miżuri preventivi li huma strettament meħtieġa.Artikolu 12Emenda għar-Regolament (KE) 980/2005 u d-Deċi żjoni tal-Kummissjoni 2005/924/KE21.  Fl-Anness I għar-Regolament (KE) 980/2005, l-entrata 'MD Moldova, Repubblika tal- hija abrogata.22.  Fl-Artikolu Waħdiedi tad-Deċiżjoni 2005/924/KE, l-entrata 'MD Moldova, Repubblika tal-' hija abrogata.Artikolu 13Mi żuri transitorji1. Il-benefiċċju tal-preferenzi tat-tariffi ġeneralizzati stabbilit bir-Regolament (KE) Nru 980/2005 għandu jkompli jingħata fir-rigward ta' l-oġġetti li joriġinaw mill-Moldova li jitqiegħdu f'ċirkolazzjoni ħielsa fil-Komunità qabel l-ewwel jum tat-tielet tax-xahar wara d-dħul fis-seħħ ta' dan ir-Regolament, sakemm:(a) l-oġġetti in kwistjoni huma koperti permezz ta' kuntratt ta' xiri magħmul qabel id-data tal-bidu fis-seħħ ta' dan ir-Regolament; kif ukoll(b) jista’ jintwera għas-sodisfazzjon ta' l-awtoritajiet doganali li dawk l-oġġetti ħallew il-pajjiż ta' oriġini mhux aktar tard mid-data tal-bidu fis-seħħ ta' dan ir-Regolament.2. L-awtoritajiet doganali jistgħu iqisu l-paragrafu 1(b) bħala wieħed li ġie osservat jekk wieħed minn dawn id-dokumenti jkun mogħti lilhom:(a) fil-każ ta' trasport bil-baħar jew waterway, il-bill of loading li juri li t-tagħbija tkun saret qabel id-data tal-bidu fis-seħħ ta' dan ir-Regolament;(b) fil-każ ta' trasport bit-tren, in-nota ta' kunsinna li tkun aċċettata mill-awtoritajiet ta' l-istazzjon tal-pajjiż li jkun qed jibgħat l-oġġett qabel id-data tal-bidu fis-seħħ ta' dan ir-Regolament;(c) (ċ) fil-każ ta' trasport fuq l-art, il-karnè TIR tat-trasport interneazzjonali maħruġa qabel id-data tal-bidu fis-seħħ ta' dan ir-Regolament mill-uffiċċju tad-dwana fil-pajjiż ta' oriġini jew xi dokument ieħor xieraq awtentikat mill-awtoritajiet doganali rilevanti tal-pajjiż ta' oriġini qabel dik id-data;(d) fil-każ ta' trasport bl-ajru, n-nota ta' kunsinna bl-ajru li turi li l-linja ta' l-ajru rċeviet l-oġġetti qabel id-data tal-bidu fis-seħħ ta' dan ir-Regolament.Artikolu 14Applikazzjoni tal-leġi żlazzjoni Veterinarja tal-KomunitàId-dispożizzjonijiet ta' dan ir-Regolament ma jaffettwaw ebda restrizzjoni jew regoli ta' l-importazzjoni li huma inklużi fil-leġiżlazzjoni Veterinarja tal-Komunità.Artikolu 15Dħul fis-seħħ u applikazzjoniDan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan għandu japplika mill-(ewwel jum tat-tieni xahar wara d-dħul tiegħu fis-seħħ) sal-31 ta' Diċembru 2012.Dan ir-Regolament għandu jorbot fl-intier tiegħu u japplika direttament fl-Istati Membri kollha..Magħmul fi Brussell, […]Għall-KunsillIl-President […]ANNESS IPRODOTTI SOTTOMESSI GĦAL-LIMITI KWANTITATTIVI JEW LIMITU TAL-PREZZ IMSEMMIJA FL-ARTIKOLU 3Minkejja r-regoli ta' l-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandhom jitqiesu li m'għandhomx aktar minn valur indikattiv, peress li l-iskema preferenzjali hija ddeterminata, fil-kuntest ta' dan l-Anness, permezz tal-kopertura tal-kodiċi NM. Fejn huma indikati l-kodiċi ex NM, l-iskema preferenzjali għandha tkun iddeterminata bl-applikazzjoni tal-kodiċi NM u d-deskrizzjoni li tikkorrispondi magħha meħuda flimkien.1. Prodotti soġġett għall-kwoti tat-tariffa ħielsa mid-dazju annwaliNru ta’ l-Ordni. | Kodiċi NM | Deskrizzjoni | 2008 (1) | 2009 (1) | 2010 (1) | 2011 (1) | 2012 (1) |09.0504 | 0201 sa 0204 | Laħam frisk, imkessaħ u friżat ta' annimali bovini, majjal domestiċi u nagħaġ u mogħoż. | 3 000 (2) | 3 000 (2) | 4 000 (2) | 4 000 (2) | 4 000 (2) |09.0505 | ex 0207 | Laħam u ġewwieni li jittiekel tat-tjur taħt it-titolu 0105, frisk, imkessaħ jew friżat, appart fwied xaħmi taħt it-titolu 0204.34 | 400 (2) | 400 (2) | 500 (2) | 500 (2) | 500 (2) |09.0506 | ex 0210 | Laħam u ġewwieni li jittiekel tal-majjali u annimali bovini, immellaħ, fis-salmura, imnixxef jew iffumigat dqiq u smida li jittieklu mil-laħam jew mill-fdalijiet tal-laħam jew ġewwieni tal-laħam tal-majjal domestiku jew annimali bovini | 400 (2) | 400 (2) | 500 (2) | 500 (2) | 500 (2) |09.4210 | 0401 sa 0406 | Prodotti tal- ħalib | 1 000 (2) | 1 000 (2) | 1 500 (2) | 1 500 (2) | 1 500 (2) |09.0507 | 0407.00 | Bajd ta’ l-għasafar, fil-qoxra | 90 (3) | 95 (3) | 100 (3) | 110 (3) | 120 (3) |09.0508 | ex 0408 | Bajd ta' l-għasafar, mhux fil-qoxra u isfar tal-bajd, apparti dak mhux tajjeb għall-konsum uman | 200 (2) | 200 (2) | 300 (2) | 300 (2) | 300 (2) |09.0509 | 1001.90.91 | Qamħ komuni | 25 000 (2) | 30 000 (2) | 35 000 (2) | 40 000 (2) | 50 000 (2) |09.0510 | 1003.00.90 | Xgħir | 20 000 (2) | 25 000 (2) | 30 000 (2) | 35 000 (2) | 45 000 (2) |09.0511 | 1005.90 | Qamħirrun | 15 000 (2) | 20 000 (2) | 25 000 (2) | 30 000 (2) | 40 000 (2) |09.0512 | 1601 00 91 u 1601 00 99 | Zliezet u prodotti simili, tal-laħam, tal-ġewwieni ta' l-annimali jew tad-demm; preparazzjonijiet ta' l-ikel ibbażati fuq dawn il-prodotti | 500 (2) | 500 (2) | 600 (2) | 600 (2) | 600 (2) |ex 1602 | Laħam ieħor ippreparat jew ippreservat, ġewwieni tal-laħam jew demm: - ta' tjur ta' l-ispeċi Gallus domesticus, mhux imsajjar, - tal-ħnieżer domestiċi - ta’ bhejjem ta’ l-ifrat, mhux imsajjar |09.0513 | 1701.99.10 | Zokkor Abjad | 20 000 (2) | 25 000 (2) | 30 000 (2) | 35 000 (2) | 45 000 (2) |09.0514 | 2204 21 u 2204 29 | Inbid ta' għeneb frisk, ta' saħħa alkoħolika attwali bil-massa ta' mhux aktar minn 15% mas, ħlief inbid effervexxenti | 60 000 (4) | 70 000 (4) | 80 000 (4) | 100 000 (4) | 120 000 (4) |(1) Mill-1 ta' Jannar sal-31 ta' Diċembru, ħlief għall-2008 mill-ewwel jum ta' l-applikazzjoni tar-Regolament sal-31 ta' Diċembru (2) tunnellati (piż nett). (3) miljuni ta' unitajiet, (4) ettolitri2. Prodotti li għalihom il-komponent ad valorem tad-dazju ta' l-importazzjoni huwa eżentatKodiċi NM | Deskrizzjoni |0702 | Tadam, frisk jew imkessaħ |0707 | Ħjar u ħjar żgħir għall-immarinar (gherkins), friski jew imkessħin |0709 90 70 | Qarabali, frisk jew imkessaħ |0709 90 80 | Qaqoċċ tond |0806 | Għeneb, frisk jew imnixxef |0808 10 | Tuffieħ, frisk |0808 20 | Lanġas u sfarġel |0809 10 | Berquq |0809 20 | Ċirasa |0809 30 | Ħawħ, inkluż in-nuċiprisk |0809 40 | Għanbaqar u pruna selvaġġa |L-ANNESS IIKONVENZJONIJIET LI HEMM REFERENZA GĦALIHOM FL-ARTIKOLU 2(1)(e)1. Il-Patt Internazzjonali dwar id-Drittijiet Ċivili u Politiċi2. Il-Patt Internazzjonali dwar id-Drittijiet Ekonomiċi, Soċjali u Kulturali3. Il-Konvenzjoni Internazzjonali dwar l-Eliminazzjoni tal-Forom Kollha ta' Diskriminazzjoni Razzjali4. Il-Konvenzjoni dwar l-Eliminazzjoni tal-Forom Kollha ta' Diskriminazzjoni Kontra n-Nisa5. Il-Konvenzjoni Kontra t-Tortura u Trattatment jew Kastig ieħor Kiefer, Inuman jew Degradanti6. Konvenzjoni dwar id-Drittijiet tat-Tfal7. Konvenzjoni dwar il-Prevenzjoni u Piena tar-Reat tal-Ġenoċidju8. Konvenzjoni rigward l-Età Minima għad-Dħul fix-Xogħol (Nru 138)9. Konvenzjoni rigward il-Projbizzjoni u l-Azzjoni Immedjata għall-Eliminazzjoni ta' l-Agħar Forom ta' Xogħol tat-Tfal (Nru 182)10. Konvenzjoni rigward l-Abolizzjoni tax-Xogħol Furzat (Nru 105)11. Konvenzjoni rigward Xogħol Furzat jew Obbligatorju (Nru 29)12. Konvenzjoni rigward Ħlas Indaqs għal Ħaddiema Irġiel u Nisa għal Xogħol ta' Valur Ugwali (Nru 100)13. Konvenzjoni rigward id-Diskriminazzjoni fir-Rigward tax-Xogħol u l-Impjegar (Nru 111)14. Konvenzjoni dwar Ħelsien ta’ Assoċjazzjoni u l-Protezzjoni tad-Dritt li Torganizza (Nru 87)15. Konvenzjoni rigward l-Applikazzjoni tal-Prinċipji għad-Dritt li Torganizza u Negozjar Kollettiv (Nru 98)16. Konvenzjoni Internazzjonali dwar is-Soppressjoni u Piena għar-Reat ta' Qsim Razzjali17. Protokoll ta' Montreal dwar Sostanzi li jnaqqsu s-Saff ta' l-Ożonu18. Il-Konvenzjoni ta' Basilea dwar il-Kontroll tal-Movimenti li Jaqsmu l-Fruntieri ta' l-Iskart ta' Riskju u d-Disponiment Minnhom19. Il-Konvenzjoni ta' Stokkolma dwar Pollutanti Organiċi Persistenti20. Konvenzjoni dwar il-Kummerċ Internazzjonali fi Speċji Pperikolati ta' Fawna u Flora Selvaġġi21. Il-Konvenzjoni dwar id-Diversità Bijoloġika22. Il-Protokoll ta' Kartaġena dwar il-Bijosigurtà23. Il-Protokoll ta' Kyoto tal-Konvenzjoni Kwadru tan-Nazzjonijiet Uniti dwar it-Bidla fil-Klima24. Il-Konvenzjoni Unika tan-Nazzjonijiet Uniti dwar id-Drogi Narkotiċi (1961)25. Il-Konvenzjoni tan-Nazzjonijiet Uniti dwar is-Sostanzi Psikotropiċi (1971)26. Il-Konvenzjoni tan-Nazzjonijiet Uniti kontra t-Traffikar illeċitu fid-Drogi Narkotiċi u s-Sostanzi Psikotropiċi (1988)27. Il-Konvenzjoni tan-Nazzjonijiet Uniti kontra l-Korruzzjoni (il-Messiku)DIKJARAZZJONI FINANZJARJA LEĠI ŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. ISEM IL-PROPOSTA:Regolament tal-Kunsill li jintorduċi l-preferenzi awtonomi għall-kummerċ fil-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KE2. IL-LINJI TAL-BAĠIT:Kapitolu u Artikolu: Artikolu 120Ammont stmat għas-sena kkonċernata: 16 431 900 000 (abbozz preliminari tal-baġit 2008)3. IMPATT FINANZJARJU( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljuni sa punt deċimali wieħed)Il-linja tal-baġit | Dħul[8] | Perjodu ta’ 12-il xahar, li jibda jj/xx/ssss | [Sena n] |Artikolu 120 | € 1.125.000,00 | 01/02(01)/2008 | 2008 |Artikolu 120 | € 1.125.000,00 | 01/01/2009 | 2009 |Artikolu 120 | € 1.125.000,00 | 01/01/2010 | 2010 |Artikolu 120 | € 1.125.000,00 | 01/01/2011 | 2011 |Artikolu 120 | € 1.125.000,00 | 01/01/2012 | 2012 |Il-qagħda wara l-azzjoni |[n+1] | [n+2] | [n+3] | [n+4] | [n+5] |Artikolu ... |Artikolu ... |4. MIŻURI KONTRA L-FRODIL-Artikolu 10 tar-Regolament jipprevedi sospensjoni temporanja tal-preferenzi fejn il-Kummissjoni ssib li hemm biżżejjed evidenza ta' frodi, irregolaritajiet jew nuqqas sistematiku mill-Moldova li tikkonforma jew li tiżgura konformità mar-regoli ta' l-oriġini tal-prodotti u l-proċeduri relatati magħhom u li tipprovdi kooperazzjoni amministrattiva kif definit fl-Artikolu 2(1) tar-Regolament. Soġġetta għall-proċedura definita fl-Artikolu 10, il-Kummissjoni tista' tieħu l-miżuri biex tissospendi parti jew b'mod sħiħ l-arranġamenti provduti f'dan ir-Regolament għal perjodu ta' mhux aktar minn sitt xhur. Ma' l-għeluq tal-perjodu ta' sospensjoni, il-Kummissjoni għandha tiddeċiedi jew li ttemm il-miżura ta' sospensjoni proviżorja wara li l-proċeduri proċeduri provduti fl-Artikolu 10(1) jew li testendi l-miżura ta' sospensjoni.5. RIMARKI OĦRASkond l-analiżi tagħna ta' l-implikazzjonijiet finanzjarji ta' l-għoti lill-Moldova tal-preferenzi addizzjonali tal-kummerċ awtonomu f'termini ta' dħul mit-tariffi, it-telf stmat jammonta għal ammont gross ta' madwar € 1.500.000 (ammont nett 1.125.000). Il-valur ta' l-importazzjonijiet mill-Moldova fl-2006 ammontaw għal madwar €325 miljun, li jikkorrispondu għal 0.03 tat-total ta' l-importazzjonijiet ta' l-UE. Madwar €279 miljun jew 86% ta' l-importazzjonijiet mill-Moldova daħlu fl-UE mingħajr dazji, jew b'rati ta' MFN-żero jew rati ta' GSP-zero fl-2006. Konsegwentement, is-46 miljun € jew 14% ġew impurtati b'rati tat-tariffi pożittivi.Għall-bqija ta' l-importazzjonijiet li fuqhom għadu jitħallas id-dazju, it-telf tad-dħul mit-tariffi se jiġi minn importazzjonijiet ta' l-UE ta' prodotti veġetali (Sezzjoni II) u ikel preparat (Sezzjoni IV), fejn l-eleġibbiltà għall-preferenzi hija aktar baxxa. Madwar 90% ta' l-importazzjonijiet mill-Moldova f'Taqsima II huma ċereali (HS10). F'Taqsima IV, huma prinċipalment ix-xorb, l-ispirti u l-ħall (HS22) li huma importati b'dazji pożittivi, u fost dawn jiddominaw l-importazzjonijiet ta' l-inbid. L-akbar bidliet fid-dħul mit-tariffi għalhekk x'aktarx li jseħħu fl-importazzjoni ta' l-UE taċ-ċereali u l-inbid.Id-dazju MFN għall-prodotti taċ-ċereali konċernati (HS 100190 u HS 100300) huwa €95/1000 kg u €93/1000 kg rispettivament. Madankollu, kwoti MFN assoċjati €12/1000 kg u €16/1000 kg jeżistu b'mod parallel, li fihom kważi jseħħu l-esportazzjonijiet kollha tal-Moldova taċ-ċereali. Dazji ta' l-importazzjoni ta' l-UE fuq l-inbid jiddependi fuq it-tip ta' inbid. Madwar 80% tal-valur ta' l-inbid importat ikollu dazji ta' €13.1/ettolitru. Il-bqija ta' l-importazzjonijiet ikollhom dazju ta' €15.4/ettolitru u €18.6/ettolitru. Jekk wieħed jassumi li l-kwantitajiet taċ-ċereali (qamħ 26 801 tunn, xgħir 23 275 tunn) u inbid (65 370 ettolitri) l-importazzjonijiet lill-UE fl-2006 jkunu soġġetti għal kwoti mingħajr tariffa taħt ir-Regolament propost, it-telf potenzjali ta' dħul mit-tariffi huwa stmat li jkun fil-firxa ta' €.15 miljun. Din il-figura tikkorrispondi għal anqas minn 0.5% tal-valur totali ta' l-importazzjonijiet mill-Moldova u anqas wieħed minn għaxra ta' perċentwali tad-dħul totali mit-tariffi totali ta' l-UE.L-introduzzjoni ta' l-ATPs għall-Moldova jista' jiġġenera wkoll esportazzjonijiet fil-kategoriji ta' prodotti inklużi fil-proposti, li ma ġewx identifikati f'din l-istima, minħabba li dħul ipotetiku seta' ġie ġenerat mill-esportazzjonijiet futuri ma jistax jiġi kkunsidrat bħala telf fid-dħul tat-tariffi.[1] ĠU L 181, 26.6.1998, p. 1.[2] ĠU L 337, 22.12.2005, p. 50[3] ĠU L 169.30.6.2005, p.1. Ir-Regolament kif emendat mir-Regolament tal-Kummissjoni (KE) Nru 606/2007 (ĠU L 141, 2.6.2007, p. 4).[4] ĠU L 253, 11.10.1993, p.1. Ir-Regolament kif emendat l-aħħar mir-Regolament tal-Kummissjoni (KE) Nru 214/2007 (ĠU L 62, 1.3.2007, p. 6).[5] ĠU L 184, 17.7.1999, p. 23. Id-Deċiżjoni kif emendata permezz tad-Deċiżjoni Nru 2006/512/KE (ĠU L 200, 22.7.2006, p. 1).[6] ĠU L 160, 26.6.1999, p. 48.[7] ĠU L 302, 19.10.1992, p. 1. Ir-Regolament kif emendat l-aħħar mir-Regolament (KE) Nru 648/2005 tal-Parlament Ewropew u tal-Kunsill (ĠU L 117, 4.5.2005, p. 13).[8] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25% ta’ l-ispejjeż tal-ġbir.